रिलायंस के स्टॉक का टारगेट प्राइस ₹2800-₹3,000 बताया, ChatGPT ने जवाब देने से किया इंकार
Google's AI chatbot 'Bard' also gives financial advice, ChatGPT refuses to answer, फाइनेंशियल राय भी देता है गूगल का AI चैटबॉट 'बार्ड', रिलायंस के स्टॉक का टारगेट प्राइस ₹2800-₹3,000 बताया, ChatGPT ने जवाब देने से किया इंकार
टेक कंपनी गूगल का AI चैटबॉट 'बार्ड' पूछने पर फाइनेंशियल एडवाइज भी दे रहा है, जिसे कंपनी ने 3 दिन पहले 10 मई को भारत सहित 180 से अधिक देशों में लॉन्च किया है।
वहीं, जब ChatGPT से फाइनेंशियल एडवाइज से जुड़ा सवाल पूछा गया तो उसने जबाव देने से इंकार कर दिया। ChatGPT रिप्लाई मैसेज के जरिए कहता है 'मैं फाइनेंशियल एडवाइज और स्टॉक रिकमेंडेशन नहीं दे सकता हूं।'
आइए बार्ड और ChatGPT से फाइनेंशियल एडवाइज से जुड़े कुछ सवाल पूछते हैं और देखते हैं वह क्या जवाब देता है।
सवाल: योर टारगेट प्राइज फॉर रिलायंस इंडस्ट्रीज?
जवाब: जब हमने ये सवाल 'बार्ड' से पूछा तो उसने जवाब दिया कि 'मेरा मानना है कि रिलायंस इंडस्ट्रीज मजबूत ग्रोथ के साथ अच्छी तरह से चलने वाली कंपनी है। कंपनी इंडियन इकोनॉमी की ग्रोथ में बेनेफिट हासिल करने के लिए अच्छी कंडीशन में है। मेरा मानना है कि कंपनी का टारगेट प्राइस 2,800 रुपए से 3,000 रुपए के रेंज में होना चाहिए।
हालांकि, यह ध्यान रखना जरूरी है कि यह सिर्फ मेरी राय है, इसकी गारंटी नहीं है। स्टॉक की एक्चुअल प्राइस टारगेट से कम या अधिक हो सकती है। किसी भी स्टॉक में इन्वेस्ट करने से पहले अपनी रिसर्च करना और अपने इन्वेस्टमेंट गोल पर विचार करना।'
फाइनेंशियल एडवाइज से जुड़े सवाल करने पर 'बार्ड' अलर्ट भी करता है। बार्ड ने सवाल के जवाब में सबसे पहले कहा, 'मैं फाइनेंशियल एडवाइजर नहीं हूं और मैं आपको फाइनेंशियल एडवाइज नहीं दे सकता। मैं अपने विचार शेयर कर सकता हूं।'
ChatGPT ने जवाब देने से इंकार किया
ChatGPT ने सेम सवाल का जवाब देते हुए कहा, 'मैं एक AI लैंग्वेज मॉडल हूं, मैं फाइनेंशियल एडवाइज और स्टॉक रिकमेंडेशन नहीं दे सकता हूं। किसी भी स्टॉक का टारगेट प्राइस वैरियस फैक्टर पर निर्भर करता है, जिसमें मार्केट कंडीशन, कंपनी परफॉर्मेंस, इंडस्ट्री ट्रेंड सहित कई चीजें शामिल हैं। इसलिए किसी भी स्टॉक का टारगेट प्राइस सेट करने में पहले अच्छी रिसर्च और अपने फाइनेंस एक्सपर्ट की राय लेना बहुत जरूरी है।'
सवाल: टॉप स्टॉक टू बाय इन इंडिया?
जवाब: इस सवाल पर गूगल बार्ड ने रिलायंस इंडस्ट्रीज, टाटा कंसल्टेंसी सर्विसेज, इंफोसिस, HDFC बैंक और हिंदुस्तान यूनिलीवर लिमिटेड का नाम सजेस्ट किया। जबकि ChatGPT ने इस सवाल का भी जवाब देने से इंकार कर दिया।
अभी गूगल बार्ड सपोर्ट नहीं करता है हिंदी लैंग्वेज
अभी गूगल बार्ड हिंदी लैंग्वेज सपोर्ट नहीं करता है। हिंदी लैंग्वेज में कोई भी सवाल करने पर बार्ड बताता है कि वह इस समय लैंग्वेजेस के एक सबसेट में जवाब देने के लिए ट्रेनिंग ले रहा है। जबकि ChatGPT हिंदी में पूछे गए सवालों का हिंदी में जवाब देता है।
लेटेस्ट जानकारी नहीं देता है ChatGPT
ChatGPT लेटेस्ट जानकारी नहीं देता है। जब हमने कर्नाटक चुनाव के रिजल्ट के बारे में सवाल किया तो ओपन AI के इस चैटबॉट ने बताया, 'अभी तक कर्नाटक विधानसभा चुनाव की तारीख निश्चित नहीं हुई है।' जबकि बार्ड ने इस सवाल पर लेटेस्ट जानकारी दी।
